# grilh
## Brezhoneg
### Etimologiezh

    → Etimologiezh da glokaat (Ouzhpennañ) .

### Anv-kadarn 1

grilh /ˈɡriʎ/ benel (furm vihanaat : grilhig, liester : grilhoù)
* Benveg keginañ, anezhañ gwalinier metal kenstur soudet war ur stern, a dalvez da boazhañ kig, pesked, hag all, war ar glaou ruz.
** Abarz ar fin, ar barner a roaz urs da astenn ar Zant var eur c'hrill houarn hag a ioa glaou beo dindanhi, evit he rosta a nebeudou. — (Gabriel Morvan, Buez ar Zent, Brest, 1894, p. 550.)
* Benveg keginañ — damheñvel ouzh ur c'hrilh — a lakaer war flamm ar gaz pe a luger ouzh an tredan

#### Deveradoù

* grilhadenn
* grilhañ

#### Troioù-lavar

* bezañ e galon war ar c'hrilh

#### Troidigezhioù

* galleg : gril

### Anv-kadarn 2

grilh /ˈɡriʎ/ gourel pe benel (furm vihanaat : grilhig, liester : grilhed)
* Amprevan lammer eus an urzhad Orthoptera, kerentiad Gryllidae, a glever ar par o kanañ dre rimiañ e eskell an eil ouzh eben (diwar-benn an amprevaned).
* (Dre hevelebiezh) (Dre verrdro) Grilh-mor (diwar-benn ar c'hresteneged).

#### Gerioù heñvelster

* skrilh

#### Gerioù kevrennek

* grilh-douar
* grilh-dour
* grilh-koad
* grilh-oaled
* grilh-prad
* grilh-saoz
* grilh-traezh
* grilh-vor

#### Troioù-lavar

* mont grilh : mont da vezañ kromm gant an oad

#### Troidigezhioù

* galleg : grillon gourel ; italianeg : grillo gourel
* galleg : langouste benel